Η ΑΕΚ έκανε γνωστό ότι η πρώτη φάση των έργων για την κατασκευή της Αγιά – Σοφιάς ολοκληρώθηκε σήμερα, 15 ημέρες νωρίτερα από το αρχικό χρονοδιάγραμμα.

Σε γρήγορους ρυθμούς «τρέχουν» τα έργα της ΑΕΚ στη Νέα Φιλαδέλφεια για την κατασκευή του γηπέδου της Αγιά - Σοφιάς με την Ένωση να ανακοινώνει σήμερα ότι ολοκληρώθηκε η πρώτη φάση των έργων.

Μάλιστα, όπως τονίζεται στην ενημέρωση της ΑΕΚ, η πρώτη φάση των έργων ολοκληρώθηκε 15 ημέρες πριν από το αρχικό χρονοδιάγραμμα και πλέον μπαίνουμε στη δεύτερη φάση, η οποία θα διαρκέσει 12 με 13 μήνες.

Αναλυτικά η ενημέρωση της ΠΑΕ ΑΕΚ αναφέρει:

«Ολοκληρώθηκε σήμερα Τρίτη 5 Δεκεμβρίου 2017 η πρώτη φάση του έργου (εκσκαφές και έργα αντιστήριξης) για την κατασκευή του γηπέδου της ΑΕΚ στη Νέα Φιλαδέλφεια, δεκαπέντε ημέρες νωρίτερα από το αρχικό χρονοδιάγραμμα!

Σε αυτό συνέβαλλαν αποφασιστικά, εκτός των άλλων, και οι πολύ καλές καιρικές συνθήκες στην περιοχή κατά τους μήνες του Οκτωβρίου και του Νοεμβρίου.

Η επόμενη φάση του έργου που θα είναι διάρκειας 12-13 μηνών έχει ήδη προκηρυχθεί από τα μέσα Νοεμβρίου και οι τελικές προσφορές μαζί με την επιλογή της ανάδοχης εταιρίας αναμένονται μέχρι τα τέλη Δεκεμβρίου.

Η πορεία σύσσωμης της κιτρινόμαυρης οικογένειας προς το μεγάλο όνειρο της επιστροφής στα εδάφη των προγόνων και ιδρυτών μας συνεχίζεται κανονικά».